open-index/open-wikipedia-markdown huggingface dataset:
הארי היי

**הארי היי** (באנגלית: **Harry Hay**; 7 באפריל 1912 - 24 באוקטובר 2002) היה פעיל אמריקאי בולט לזכויות להט"ב, קומוניסט ופעיל לזכויות הילידים ביבשת אמריקה. הוא ייסד את אגודת מאטאשין, אחת מהקבוצות הראשונות לזכויות להט"ב בארצות הברית, וכן את תנועת פיות רדיקליות, המהווה אלטרנטיבה קהילתית, רוחנית ופוליטית לזרם המרכזי בתרבות הגייז המודרנית.

## ביוגרפיה
הארי היי נולד למשפחה מהמעמד הבינוני-גבוה באנגליה, וגדל בצ'ילה ובקליפורניה שבארצות הברית. הוא למד באוניברסיטת סטנפורד, ולאחר מכן הפך לשחקן תיאטרון מקצועי בלוס אנג'לס, שם הצטרף למפלגה הקומוניסטית. אף על פי שמגיל צעיר חש משיכה כלפי בני מינו, כתוצאה מלחץ חברתי הוא קיים אורח חיים הטרוסקסואלי ואף נישא ב-1938 לפעילה מהמפלגה הקומוניסטית, איתה אימץ שני ילדים. מכיוון שנשאר הומוסקסואל, בשנת 1950 הסתיימו נישואיו.

## תרומתו ללהט"ב
לאחר סיום נישואיו, היי ייסד את אגודת מאטאשין שפעלה להגנה ותמיכה בזכויות הומוסקסואלים, בתקופה בה יחסים חד-מיניים היוו עבירה על החוק.

ב-1969 ייסד היי סניף של Gay Liberation Front בלוס אנג'לס. ב-1970 עבר לניו מקסיקו עם בן זוגו וב-1979 ייסדו יחד עם דון קילהפנר ומיטש ווקר את תנועת פיות רדיקליות.

היי מתואר כ"מייסד התנועה הגאה המודרנית" ו"אבי השחרור ההומואי" והיה נושא לספר ביוגרפי ולסרט תיעודי.

עם השנים נקט עמדה נגד ההיטמעות של המיעוט הלהט"בי בחברה ההטרו-נורמטיבית, ולמען שמירה של תרבות שוליים קווירית ומגוונת. "עטינו עלינו עור צפרדע ירוק ומכוער של קונפורמיות הטרוסקסואלית, וכך שרדנו את שנות בית הספר", הסביר פעם היי. "אנחנו יודעים איך לחיות דרך העיניים שלהם, אנחנו תמיד יכולים לשחק במשחקים שלהם, אבל האם אנחנו מתכחשים לעצמנו על ידי כך? אם אתה נושא עליך את עור הקונפורמיות, אתה מסתיר ומדחיק את הנסיך או הנסיכה היפהפיים שבתוכך".

## גלריה

קובץ:HarryHayApril1996AnzaBoregoDesert.jpg|הארי היי באפריל 1996
קובץ:Harry Hay in September 2000.jpg|הארי היי בספטמבר 2000


## ראו גם
* פיות רדיקליות
* זכויות להט"ב באמריקה

## קישורים חיצוניים

* סרט דוקומנטרי על הארי היי
* 

## הערות שוליים

קטגוריה:מהגרים מבריטניה לארצות הברית
קטגוריה:להט"בים אמריקאים
קטגוריה:פעילים למען זכויות להט"ב בארצות הברית
קטגוריה:סוציאליסטים אמריקאים
קטגוריה:בוגרי אוניברסיטת סטנפורד
קטגוריה:אמריקאים שנולדו ב-1912
קטגוריה:אמריקאים שנפטרו ב-2002
אנדרואיד ג'ינג'רברד

**אנדרואיד "ג'ינג'רברד"** (באנגלית: **Gingerbread**; תרגום חופשי לעברית: לחם זנגביל) הוא שם קוד של גרסה שאינה נתמכת עוד של מערכת ההפעלה לנייד אנדרואיד שפותחה על ידי גוגל, והושקה בדצמבר 2010. העדכון הוסיף תמיכה בתקשורת טווח אפס (NFC)—המצויה בשימוש בפתרונות תשלום ניידים— וב-Session Initiation Protocol—המאפשר טלפוניה אינטרנטית ב-VoIP.

ממשק המשתמש של ג'ינג'רברד שופר במובנים רבים, והפך את ההתמצאות בו לקלה יותר, מהיר יותר לשימוש, ויעיל יותר בצריכת חשמל. סקלת צבעים פשוטה יותר עם רקע שחור העניקה חיות וניגודיות לשורת ההודעות, התפריטים, ושאר רכיבי ממשק המשתמש. שיפורים בתפריטים ובהגדרות הובילו לניווט קל יותר ושליטה במערכת.

הטלפון החכם S-Nexus, שהושק בשנת 2010, היה הטלפון הראשון מבית גוגל נקסוס שהריץ ג'ינג'רברד, וכן הטלפון הראשון בקו המוצרים עם פונקציונליות NFC מובנה.

ג'ינג'רברד משתמש בגרסה 2.6.35 של ליבת לינוקס.

נכון ל-2 באוקטובר 2017, הסטטיסטיקות שהונפקו בידי גוגל מראות כי מתוך מכשירי האנדרואיד הנגשים לגוגל פליי, 0.6% בלבד מריצים ג'ינג'רברד.

## תכונות
תכונות חדשות שהוצגו עם העדכון כוללות את הבאות:
* עדכון עיצוב ממשק המשתמש, המספק שימוש פשוט ויעילות.
* תמיכה במסכים גדולים במיוחד וברזולוציות גבוהות (WXGA ומעלה).
* תמיכה מובנה בטלפוניית אינטרנט המשתמשת ב-SIP VoIP.
* שיפור קלט הטקסט של המקלדת הווירטואלית, עם שיפור הדיוק, הצעות טקסט טובות יותר, ואפשרות קלט קולי.
* פונקציונליות העתק/הדבק משופרת, המאפשרת למשתמשים לבחור מילה על ידי לחיצה-החזקה של המילה, להעתיק ולהדביק.
* תמיכה בתקשורת טווח אפס (NFC), המאפשרת למשתמש לקרוא תג NFC המוטבע בכרזות, מדבקות, או פרסומות.
* אפקטים חדשים לאודיו חדש לוואי כגון הגברת הקול והגברת הבס.
* מנהל הורדות חדש, הנותן למשתמשים גישה קלה לכל קובץ שהורד מהדפדפן, הדואר האלקטרוני, או יישום אחר.
* תמיכה במספר מצלמות על המכשיר, כולל מצלמה קדמית, אם זמינה.
* תמיכה בהפעלת וידאו WebM/VP8, ובקידוד אודיו AAC.
* שיפור ניהול צריכת חשמל, כולל ניהול פעיל יותר של יישומים צורכי-חשמל.
* מעבר ממערכת קבצים YAFFS ל-ext4 במכשירים חדשים יותר.
* שיפורי שמע, גרפיקה, וקלט עבור מפתחי משחקים.
* זמינות של הגרסה החדשה יותר של Unity עבור מפתחי משחקים.
* איסוף זבל (garbage collection) מקבילי, לצורך שיפור ביצועים.
* תמיכה מובנית ביותר חיישנים (כמו גירוסקופ וברומטר).

## קישורים חיצוניים

* 

## הערות שוליים

קטגוריה:אנדרואיד
התפרצויות הדבר במדגסקר במאה ה-21

**התפרצות של מחלת [[דבר (מחלה)|דֶבֶר]] ב[[מדגסקר]]** החלה באוגוסט 2017 והתפשטה במהירות, כאשר בערך שני שלישים ממקרים היו מעבר מאדם לאדם כמו בדבר הריאות (pneumonic plague), הצורה המסוכנת ביותר של המחלה. ב-20 באוקטובר נרשמו 124 מקרי מוות, יותר מכל ההתפרצויות שקדמו לזו.

יותר ממחצית המקרים נרשמו באנטננריבו, עיר הבירה ובנמל הראשי של טומסינה, הערים הגדולות ביותר במדגסקר. עקב ההתפתחות, תשע מדינות סמוכות נחשבו בסיכון גבוה להתפרצות בתחומן.

## רקע
דבר אנדמי לרמה המרכזית של מדגסקר, ומתרחש בדרך כלל כל שנה עם עלייה עונתית במהלך עונת הגשמים בחודשים ספטמבר ואפריל. דפוס זה קיים מאז 1990 עם מספר מקרים שנתי שנע לרוב בין 800 ל-1,500.

יש המקשרים את הקפיצה המספרית שהחלה ב-1990 במחסור באמצעי בקרה השורר מאז 1950, כולל אמצעי חיסון, תנאי דיור ציבורי והיגיינה, שימוש בהדברה, וטיפול בסטרפטומיצין. המגפה הגיעה למדגסקר מהודו בשנת 1898.

## התפרצות

## הערות שוליים

קטגוריה:מדגסקר: היסטוריה
קטגוריה:דבר (מחלה)
קטגוריה:אפריקה: מגפות
אספרגינאז

**אספרגינאז** (בלועזית: **asparaginase**) הוא אנזים המשמש כתרופה וכן בתעשיית המזון. כתרופה הוא משמש לטיפול בלוקמיה מיאלואידית חריפה (AML), לוקמיה לימפוציטית חריפה (ALL) ולימפומה שאינה הודג'קין. התרופה יכולה להינתן דרך הוריד, השריר או מתחת לעור. קיימת גם גרסת pegylated של התרופה. בתעשיית המזון אספרגינז משמש להפחתת אקרילאמיד.

תופעות לוואי נפוצות במתן אספרגינז כוללות תגובות אלרגיות, פנקראטיטיס, הפרעות קרישה, רמות סוכר גבוהות בדם, בעיות בכליות וכשל כבדי. שימוש בתרופה זו בזמן היריון עשוי לפגוע בעובר. אספרגינז פועל על ידי שבירת חומצת אמינו בשם אספרגין שבלעדיה תאי הסרטן אינם יכולים לייצר DNA.

אספרגינאז אושר לשימוש רפואי בארצות הברית בשנת 1978. הוא נמצא ברשימת התרופות החיוניות של ארגון הבריאות העולמי.

אספרגינאז מופק בדרך כלל מ-Escherichia coli או Erwinia chrysanthemi.

## קישורים חיצוניים
*

קטגוריה:תרופות לטיפול בגידולים
קטגוריה:רשימת התרופות החיוניות של ארגון הבריאות העולמי
קטגוריה:אנזימים
קטגוריה:תרופות יתומות
קטגוריה:תרופות לפי א'-ב'
אוסטין A40 פארינה

**אוסטין A40 פארינה** (ב-אנגלית: **Austin A40 Farina**) היא מכונית משפחתית, קטנה, אשר יוצרה על ידי קונצרן הרכב "British Motor Corporation " הבריטית, בין השנים  1958–1967.

## אוסטין A40 פארינה
דגם ה-"אוסטין A40 פארינה" יוצר בתצורות של 2 דלתות ו- 3 דלתות.

סך הכול יוצרו 342,162 יחידות.

דגמי "אוסטין A40 פארינה" הורכבו בנוסף לבריטניה, ב-אוסטרליה, מקסיקו, הולנד ו-דרום אפריקה.

חברת המכוניות האיטלקיות "Innocenti" ייצרה ברישיון (משנת 1959) את דגם "Innocenti A40" ודגם "A40 S". דגמי "Innocenti" היו קרויים "Innocenti A40". יוצרו 67,706 יחידות.

תאוצת דגם "אוסטין A40 פארינה" בין 0-100 קמ"ש היא 21.9 שניות (לדגם מנוע 1,098 סמ"ק המפיק 50 כ"ס).

דגם ה-""אוסטין A40 פארינה" יובא ל-ישראל.

## מודלים "אוסטין A40 פארינה"
* Austin A40 Farina Mark I (סוג 1, יוצר בין השנים 1958-1961, יוצרו 169,612 יחידות)
* Austin A40 Farina Mark II (סוג 2, יוצר בין השנים 1961-1967, יוצרו 172,550 יחידות)

## תצורות "אוסטין A40 פארינה"
* סדאן - 2 דלתות
* האצ'בק - 3 דלתות
* ואן - חלון אחורי נפתח, דלת מכסה תא מטען נפתח בזווית של 90° עד לפגוש.

## תמונות

קובץ:Austin A40 Farina MkI front.jpg |אוסטין A40 פארינה, דגם סוג 1 
קובץ:Austin A40 Farina Mark II.jpg |אוסטין A40 פארינה, דגם סוג 2 
קובץ:Austin A40 MkI tail.jpg |אוסטין A40 פארינה, 2 דלתות, דגם סוג 1
קובץ:1959 Austin A40 Farina sedan (8877524895).jpg |אוסטין A40 פארינה, שנת 1959, 2 דלתות
קובץ:1960 Austin A40 Farina (21917806911).jpg |אוסטין A40 פארינה, שנת 1960 
קובץ:Austin A40 Farina Countryman (10932261733).jpg |אוסטין A40 פארינה  - ואן
קובץ:1959 Austin A40 Farina (21698835829).jpg |אוסטין A40 פארינה 
קובץ:Austin A40 MkII Countryman rear.jpg |אוסטין A40 פארינה, 3 דלתות, דגם סוג 2
קובץ:Austin A40 (2366135881).jpg |אוסטין A40 פארינה 
קובץ:Austin A40 Farina 1964 - Flickr - mick - Lumix.jpg |אוסטין A40 פארינה, שנת 1964 
קובץ:Austin A40 (3437360147).jpg | אוסטין A40 פארינה  
קובץ:Innocenti A40 white.jpg |  דגם Innocenti A40 פארינה (יוצר ב-איטליה)
קובץ:Austin-Innocenti A40 Front.JPG | דגם Innocenti A40 פארינה (יוצר ב-איטליה)
קובץ:Austin-Innocenti A40.JPG | דגם Innocenti A40 פארינה (יוצר ב-איטליה)



## ראו גם
* אוסטין A30
* אוסטין A35
* אוסטין 1100
* אוסטין דה לוקס
* אוסטין ויקטוריה
* אוסטין 3 ליטר
* אוסטין ג'יפסי
* אוסטין אמבסדור
* אוסטין A40 קאנטרימן
* אוסטין A40 ספורט
* אוסטין A40 דבון
* אוסטין A40 סמרסט   
* אוסטין קיימברידג'

## לקריאה נוספת
* אוסטין A40 פארינה (a40farinaclub.co.uk)

## קישורים חיצוניים

* אוסטין A40 פארינה (0:49), יו-טיוב
* אוסטין A40 פארינה (0:44), יו-טיוב
* אוסטין A40 פארינה, שנת 1961 (0:47), יו-טיוב

## הערות שוליים

קטגוריה:מכוניות משפחתיות
קטגוריה:דגמי מכוניות שהושקו ב-1958
קטגוריה:מכוניות בריטיות
A40 פארינה
קטגוריה:רכבי BMC
טבן

**טבן** (שם מדעי: *Tabanus*) הוא סוג מסדרת הזבובאים

## גלילי בוץ
זחלים של טבנים מסוימים נוהגים להתפתח במקווי מים המועדים להתיבשות בעונות החמות. כאשר מקווה המים מתחיל להתייבש חופר לעצמו זחל הטבן מחילה באדמה ומתגלם שם עד העונה הרטובה הבאה. אחת הבעיות הנצבות בפני הזחלים היא כיצד להתגונן מסדקי ההתיבשות של הבוץ. כאשר האדמה מתחממת היא נסדקת ובמידה והסדק נפער בדיוק במקום בו נמצא הגולם הוא יתייבש בחום ויהיה חשוף לאויבים. כמה מיני טבן אפריקאים *Tabanus biguttatus*, *T.conspicus*, *T.fraternus*ו- *T.taeniola* הצליחו לפתח שיטה ייחודית להימנע מהסדקים. ראשית הם חופרים בבוץ מחילה לוליינית בצורת קפיץ, אחר כך הם יוצאים וחופרים שוב מחילה ישרה ואנכית בדיוק באמצע הגליל הלוליני. כאשר הבוץ מתייבש ומתחילים להיווצר סדקים, האדמה נשברת לאורך המחילה החיצונית ואיננה פוגעת במחילה הפנימית בה הגולם נמצא.

## מינים בישראל
לפי (Theodor, 1965) מצויים בישראל המינים הבאים:

## לקריאה נוספת
* Theodor, O. 1965. Tabanidae of Israel. Israel Journal of Zoology 14, 241–257

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס לינאוס
קטגוריה:טבניים
טעם כעיקר

**טעם כעיקר** (בראשי תיבות **טע"כ** או **טכ"ע**) הוא כלל הלכתי מהלכות איסור והיתר לפיו כאשר מאכל שאסור באכילה נתן טעם במאכל המותר באכילה, המאכל אסור באכילה מחמת טעם האיסור, על אף שאין בתוכו את גוף המאכל האסור.

בתלמוד נחלקו תנאים לגבי מקור האיסור, ולהלכה נחלקו הראשונים האם תוקף האיסור הוא מהתורה או מדרבנן.

## מקור האיסור
במספר מקומות בתלמוד ביררו מהו מקור איסור 'טעם כעיקר':
* **איסור יין לנזיר** - במסכת פסחים למדו חכמים מהפסוק  שמים שהושרו בהם ענבים עד שהמים קיבלו את טעם הענבים, המים אסורים לנזיר כדין יין.מכיוון שאיסור זה הוא זמני, עד סיום תקופת הנזירות, ובנוסף אין בו איסור הנאה ואין אפשרות להתיר אותו, אפשר ללמוד מאיסור זה קל וחומר לשאר איסורים אכילה.
* **[[בשר בחלב]]** - במשנה נקבע שאם טיפת חלב נתנה טעם בחתיכת בשר, החתיכה אסורה. בתלמוד הבבלי אביי למד מכך כלל שגם בשאר איסורים נתינת טעם אוסרת מהתורה. רבא חלק מכיוון שבבשר בחלב אסורה מהתורה התערבות טעמים דווקא בדרך בישול.
* '''גיעולי גויים''' - במסכת פסחים מוסבר שרבי עקיבא לומד את הדין של טעם כעיקר מהפסוק  שמתייחס לכלי מדין, אותם צריך להגעיל כדי להכשיר.

רבי עקיבא סובר כרבי חייא שהכלים 'בני יומם' כך שטעם האיסור שבהם לא נפגם, ואותם צריך להכשיר מדין תורה. בכלים אלה יש רק טעם של איסור ובכל זאת יש חובה להכשיר אותם, מכך נלמד שטעם של איסור הוא אסור כעיקר האיסור מהתורה.
* '''קורבן איל נזיר''' - בתלמוד למדו מהפסוק לגבי איל נזיר  שהזרוע (שהיא קודש ולכן אסורה) התבשלה יחד עם שאר האיל, ולמרות זאת שאר האיל נאכל. בברייתא המובאת בתלמוד נאמר כי זהו היתר מיוחד באיל נזיר, את הברייתא פירש רבא שבשאר קדשים טעם כעיקר מדאורייתא, ולכן נצרך היתר מיוחד לאיל נזיר, מכך שרבא נקט בדבריו קדשים, ומכך שהוא נחלק על אביי לגבי לימוד איסור נותן טעם מבשר בחלב, כמו גם מדברי רבי יוחנן מהם נראה כי אין לוקים על נותן טעם, הסיק רש"י כי לדעתם איסור נותן טעם באיסורי חולין הוא מדרבנן ואילו הדרשות שהובאו בתלמוד לאיסור זה אינם אלא אסמכתא, מאידך רבנו תם סבור כי אף לדעתם איסור נותן טעם הוא מדאורייתא.

* **[[פיגול]], [[נותר]] וטמא** - בתלמוד הבבלי ריש לקיש לומד מהמשנה שאם אדם עירב ואכל פיגול, נותר וטמא הוא פטור מכיוון שהם מבטלים זה את זה.

אחת המסקנות של ריש לקיש היא שמכיוון שיש רוב כנגד הטעם של כל אחד מהאיסורים ובכל זאת האדם שאכל פטור, שטעם כעיקר מדרבנן.
* **דין לחם לעניין חיוב [[חלה (מתנות כהונה)|חלה]] ומצוות [[אכילת מצה]]** - בתלמוד הבבלי רבא מדייק מהמשנה שאם טעם של חיטים מורגש בעיסה שהוכנה מחיטים ואורז, העיסה חייבת בחלה, וכן אדם יכול לצאת בה ידי חובה של אכילת מצה בפסח. מכך שאפשר לצאת בעיסה זו ידי חובה של מצווה מהתורה (מצת מצווה של ליל הסדר) רבא לומד שטעם כעיקר מדאורייתא.

## טעם כעיקר בבשר בחלב
### [[בשר בחלב]]
הראשונים למדו מדברי תלמוד הבבלי בחולין ופסחים שלכל הדעות נתינת טעם בדרך בישול בבשר בחלב אסורה מהתורה, ובדרכים אחרות מדברי חכמים.
### עוף בחלב
הרמ"א סבור שכיון שטעם כעיקר הוא מדאורייתא יש להחמיר גם נתינת טעם של עוף בחלב, למרות שאיסור זה הוא מדברי חכמים בלבד. לדעת הט"ז הטעם הוא מחמת שחכמים עשו חיזוק לדבריהם.מנגד סבור הש"ך שכיון שלהלכה איסור עוף בחלב הוא רק מדרבנן, אפשר להקל כשיש ספק מדין ספק דרבנן לקולא, וכדבריו פסקו אחרונים נוספים.

למעשה כתבו הערוך השלחן וכן בספר בדי השולחן שהמקיל לא הפסיד והמחמיר תבוא עליו הברכה.

## ראו גם
* ריחא לאו מילתא
* מין במינו אינו בטל

## הערות שוליים

קטגוריה:כשרות
קטגוריה:ביטול ברוב
קטגוריה:מונחים תלמודיים
קטגוריה:הלכה
קטגוריה:הלכות תערובות
קרב העיוורים והחזירה - להיינריך פון קלייסט

"**קרב העיוורים והחזירה - להיינריך פון קלייסט**" (1979) הוא שמה של סדרת הדפסים מאת האמן הישראלי יגאל תומרקין.

## תיאור
בשנת 1979, אחת מן השנים הפוריות ביותר ביצירתו של תומרקין במדיום ההדפס, יצר האמן סדרה של חמישה תחריטים בעקבות סיפור של היינריך פון קלייסט - "קרב העיוורים והחזיר" - שנכתב על פי כרוניקה של הנס זקס. העלילה מתארת אירוע באאוגסבורג בו ליצן החצר של הקיסר מקסימיליאן הראשון ארגן קרב הומוריסטי בין חזירה לבין 12 עיוורים. במהלך הקרב מכים העיוורים זה.

הסדרה הודפסה על ידי בטי אדלשטיין במהדורה בת 34 עותקים. ההדפסים הם בגובה של כ-50 ס"מ וברוחב של כ-30 ס"מ, והם הודפסו על גליונות נייר בגובה של 76 ס"מ וברוחב של 56 ס"מ.
כל אחד מחמשת הדפסי הסדרה מפגיש בין דימויים הקשורים לסיפורו של קלייסט ולהיסטוריה הגרמנית, עם דמותו של צייר גרמני המיוצג על ידי פרט מיצירתו: חתימה של הצייר מתיאס גרונוואלד, פרט מציור של אורס גראף, דיוקן מרטין לותר על פי ציור של לוקאס קראנאך האב ודיוקן מקסימיליאן הראשון שיצר אלברכט דירר.

בסדרה שילב תומרקין בין טכניקות הדפס שונות. בהדפס "מרטין לותר על פי ציור של לוקאס קראנאך" מן הסדרה, לדוגמה, נעשה בעזרת שתי פלטות תצריב. באחת מהן מופיע דיוקנו של מרטין לותר, שהועבר את פלטת הפלטה בעזרת תצריב צילומי. מאחורי פלטה זו הוסיף תומרקין פלטה נוספת, המתבססת על רישום חופשי בטכניקה של תחריט יבש. רישום זה כולל תשליב של האותיות L ו-C, המייצגות את שמו של קראנאך, המשפט "בשנת 1938 מצמיד מרטין לוטר את פרצופו לחלון ונראה כמו חזיר SAU" בכתב ידו של האמן, ומודפס בהיפוך. וכן פני חזיר. בכך רומז תומרקין על קשר היסטורי בין ההיסטוריה של גרמניה לבין תקופת השואה.

## הערות שוליים

קטגוריה:יגאל תומרקין: הדפסים
קטגוריה:הדפסים
קטגוריה:הדפס ישראלי
קטגוריה:סדנת ההדפס ירושלים
קטגוריה:תצריבים
קטגוריה:יצירות משנת 1979
נמניה מקסימוביץ'

**נמניה מקסימוביץ**' (בסרבית: **Немања Максимовић**; נולד ב-26 בינואר 1995) הוא כדורגלן סרבי המשחק בעמדת הקשר ההתקפי בשבאב אל אהלי ובנבחרת סרביה.

## קריירת מועדונים
מקסימוביץ' התחיל את הקריירה שלו בקבוצות ילדים מקומיות, עד שבגיל 12 הצטרף לקבוצת הנערים של הכוכב האדום בלגרד בה שיחק 6 שנים והגיע עד קבוצת הנוער. בשנת  עבר לאקדמיה של הלאס ורונה, ממנה עבר אחרי זמן קצר לזו של דומז'אלה מליגת העל הסלובנית. ב-18 באוקטובר 2013 ערך את הופעת הבכורה שלו בקבוצה הבוגרת בתיקו 2-2 נגד זאברץ'.

ב-7 בפברואר 2015 חתם לשנתיים וחצי באסטנה מליגת העל הקזחית.

ב-2 ביולי 2017 מקסימוביץ' חתם לחמש שנים בולנסיה מליגת העל הספרדית. ב-18 באוגוסט 2017 מקסימוביץ' ערך את הופעת הבכורה שלו בוולנסיה בניצחון 0–1 נגד לאס פאלמס. ב-16 ביולי 2018 חתם מקסימוביץ' לשש שנים בחטאפה הספרדית. ביולי 2024 חתם בפאנאתינייקוס.

## קריירה בינלאומית
מקסימוביץ', שיחק בצעירותו בנבחרת הצעירות של סרביה וזכה עמה באליפות אירופה בכדורגל עד גיל 19 בשנת  ושנתיים לאחר מכן בגביע העולם בכדורגל עד גיל 20, בו כבש את שער הניצחון (1–2) בדקה ה-118 בגמר הגביע נגד ברזיל.

ב-23 במרץ 2016 מקסימוביץ' ערך את הופעת הבכורה שלו בנבחרת הבוגרת בהפסד 0–1 ל.

נכלל בסגל נבחרת סרביה לטורניר מונדיאל 2022.

נכלל בסגל נבחרת סרביה לטורניר יורו 2024.

## תארים
; אסטנה
*ליגת העל הקזחית: , 
*הסופר קאפ הקזחי: 
*הגביע הקזחי: 

; נבחרת סרביה
*אליפות אירופה בכדורגל עד גיל 19: 
*גביע העולם בכדורגל עד גיל 20: 

## קישורים חיצוניים

## הערות שוליים

קטגוריה:כדורגלנים סרבים
קטגוריה:קשרי כדורגל סרבים
קטגוריה:כדורגלני דומז'אלה
קטגוריה:כדורגלני אסטנה
קטגוריה:כדורגלני ולנסיה
קטגוריה:כדורגלני חטאפה
קטגוריה:כדורגלני פנאתינאיקוס
קטגוריה:כדורגלני שבאב אל-אהלי דובאי
קטגוריה:כדורגלני נבחרת סרביה
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:סרבים שנולדו ב-1995
ארנולד ארליך

**ארנולד בוגומיל ארליך** (**Arnold Bogumil Ehrlich**; השתמש בשם העט: **שבתי בן יום טוב אבן בודד**; 15 בינואר 1848, ולודבה (פולין) – 5 בנובמבר 1919, ניו רושל, מדינת ניו יורק) היה חוקר ופרשן מקרא יהודי אמריקאי, יליד פולין, שביקש להנגיש את ממצאי הארכאולוגיה והכלים הפילולוגיים-היסטוריים המודרניים לניתוח טקסטים לציבור הרחב במסגרת פירוש חדש לתנ"ך. מחבר הספר "מקרא כפשוטו", שראה אור בעברית בשלושה כרכים בין השנים 1899–1901. התזה שהציג הייתה שהתנ"ך הוא ספר שנכתב על ידי בני אדם, ושהוא אינו חף משגיאות העתקה וניתן לזהות בו שכבות שונות ומקורות שנערכו יחדיו. ארליך התפרנס כמורה לעברית בבית הספר העברי שליד בית הכנסת עמנו-אל בניו יורק, שם השפיע על תלמידו מרדכי קפלן.

## תולדות חייו
ארליך נולד בשנת 1848 בוולודבה שהייתה אז בתחומי האימפריה הרוסית (כיום במזרח פולין), בגיל 14 נשא אישה. כבר בגיל צעיר למד גרמנית וקרא את תרגומו של משה מנדלסון לתנ"ך לשפה זו. בשנת 1865, כשהיה בן 17, התגרש מאשתו ועזב אותה ואת בנו ועבר לגרמניה על מנת ללמוד לימודים כלליים. בין היתר עבד במחלקה השמית של הספרייה המלכותית בברלין ובמכון היהודי בלייפציג, שם נפגש עם הלותרני פרנץ דליטש וסייע לו בתרגום הברית החדשה לעברית. באותה עת למד על השערת התעודות של יוליוס ולהאוזן, לפיה חמשת חומשי תורה נערכו על ידי איחוד של מספר תעודות קדומות יותר המהוות נרטיבים עצמאיים, מקבילים ושלמים של אותם מיתוסים.

ב-1874 היגר ארליך מהמבורג לניו יורק. התמחותו העיקרית הייתה בשפות שמיות, ככלי להבנה ומחקר טוב יותר של המקרא. הוא ידע גם את רוב שפות אירופה העיקריות וכן יוונית עתיקה, סנסקריט ולטינית. על אף ידענותו ויכולתו לשלוף על סמך זיכרונו נוסחאות מקבילות משלל לשונות, מיתולוגיות ומקורות קלאסיים – יכולת שהובילה מלומדים רבים להתייעץ עמו – הוא לא היה חבר סגל בשום מוסד אקדמי. מוסדות יהודיים (היברו יוניון קולג', בית המדרש לרבנים באמריקה, דרופסי קולג') נטו להסתייג ממנו משום שדבק בו החשד שסייע למיסיון באמצעות תרגום הברית החדשה לעברית וכן חשד שמא נטבל לנצרות. מאידך, הוא הסתייג מביקורת המקרא כשהיא באה מפיהם של גויים, כי לטענתו "חכמת חכמי הגויים במקצוע זה לא רבה היא. כי ערלה אוזנם משמוע לשון המקרא לאמיתה, ורוחה זרה להם".

את תובנותיו שיקע בעיקר במעשה הפרשנות למקרא, שראה אור בניו יורק בשלושה כרכים (תורה, נביאים, כתובים) בעברית בין השנים 1899-1901 ובשבעת כרכי "ההערות על התנ"ך העברי" שראו אור בגרמנית בברלין בין השנים 1908–1914.

למרות שלא היה אקדמאי, פרופ' בנימין אופנהיימר רואה בו את אחד מחלוצי חקר המקרא היהודיים. הייתה לו השפעה על נ"ה טור-סיני, שמרבה לצטט או בספריו.

## כתביו
* **ראשי פרקים: לקוטי אגדה ולקוטי הלכה עם קצור פירש"י ותוספות לחנוך לנער**, ניו יורק, תרמ"ד
* **מקרא כפשוטו**, ניו יורק, 1899-1901
* *Randglossen zur Hebräischen Bibel: textkritisches, sprachliches und sachliches*, 7 vols, Leipzig: J.C. Hinrichs, 1908–14 - הערות על התנ"ך העברי 
* *Die Psalmen: Neu uebersetzt und erklaer*, Berlin 1905 - תרגום תהילים לגרמנית

## לקריאה נוספת
* 

## קישורים חיצוניים

* 
* 

* 
* 
* 
* 
* 


* 
* RICHARD M. STERN ,Arnold B. Ehrlich: A Personal Recollection
* Jacob Kabakoff, "New Light on Arnold Bogomil Ehrlich," *[[American Jewish Archives]]* 36,2 (1984), pp. 202-224


## הערות שוליים

קטגוריה:פרשני המקרא
קטגוריה:חוקרי מקרא
קטגוריה:יהודים שהיגרו מרוסיה לארצות הברית
קטגוריה:מזרחנים יהודים אמריקאים
קטגוריה:הבראיסטים
קטגוריה:מתרגמי התנ"ך
קטגוריה:אמריקאים שנולדו ב-1848
קטגוריה:אמריקאים שנפטרו ב-1919
המין הנמלט

**המין הנמלט** (באנגלית: **The Fugitive Kind**) הוא סרט דרמה אמריקאי משנת 1960 שצולם בשחור-לבן בבימוי של סידני לומט עם מרלון ברנדו, אנה מניאני וג'ואן וודוורד בתפקידים הראשיים.

התסריט נכתב על ידי טנסי ויליאמס ומיד רוברטס, והוא מבוסס על המחזה אורפאוס בשאול (Orpheus Descending) שהועלה בברודוויי ב-1957, והוא שכתוב של מחזה של ויליאמס בשם Battle of Angels משנת 1940 שלא הוצג.

הסרט הוצג בפסטיבל הקולנוע הבינלאומי בסן סבסטיאן, סידני לומט זכה בפרס הבמאי הטוב ביותר וג'ואן וודוורד בפרס השחקנית הטובה ביותר.

ב-1990 הופק סרט טלוויזיה "אורפאוס בשאול" המבוסס על אותו מחזה, עם ונסה רדגרייב בתפקיד הראשי.

## תקציר העלילה
ולנטין ("ואל") קסבייר (מרלון ברנדו) הוא גיטריסט נווד שכינויו הוא "עור נחש" בשל המעיל מעור נחש שהוא לובש כל הזמן. הוא מגורש מניו אורלינס לאחר שגרם למהומה ונזק באחד הבארים.

בליל גשם הוא מגיע לעיירה קטנה. הוא דופק על דלתו של בית מואר ופותחת לו וי טאלבוט (מורין סטייפלטון), אשתו של השריף המקומי. למרות שוואל הוא זר היא לא פוחדת ממנו, מציעה לו לינה ומראה לו את ציוריה. השריף טאלבוט (רוברט ארמסטרונג) חוזר לביתו וגוער בה על שהכניסה זר לביתם.

ואל אומר לה שהוא מחפש עבודה והיא מביאה אותו לחנות הכלבו המנוהלת על ידי ליידי טוראנס (אנה מניאני). ליידי נשואה לגייב טוראנס (ויקטור ג'ורי) שהוא זקן הסובל מסרטן מתקדם ושוכב כל הזמן מטופל על ידי אחות סיעודית.

ליידי מסכימה לאחר היסוס לקבל את ואל לעבודה כי היא נמשכת אליו.

בחנות מסתובבת גם קרול קוטרר (ג'ואן וודוורד), אלכוהוליסטית ונימפומנית, וכמו שאר הנשים היא נמשכת לוואל אך הוא דוחה אותה. רק בפני ליידי הוא לא יכול לעמוד. הוא עובר לגור בחנות.

ליידי מספרת לוואל כי לאביה היה גן גדול ומסעדה, אך תושבי העיירה שרפו אותם לאחר שמכר אלכוהול לכושים ואביה נספה בשריפה.

ואל מכניס חיים חדשים לחייה של ליידי לאחר שמתברר לה שהיא בהריון מוואל. החנות משגשגת והם בונים סמוך לה מגדנייה גדולה.

גייב חושד כל הזמן בכך שאשתו בוגדת בו עם ואל. באחת מהמריבות ביניהם הוא מודה שהיה בין אלו ששרפו את הגן של אביה. הוא ביחסים טובים עם השריף שגם הוא אינו סובל את ואל ונותן לו אולטימטום לעזוב את העיירה.

לפני הפתיחה שורף גייב את המגדנייה ויורה בליידי למוות. ואל נכנס למגדנייה, אבל הכבאים שהוזעקו על ידי השריף מונעים ממנו בהוראתו לצאת משם על ידי זרמי מים עזים שהם מתיזים לעברו והוא נשרף.

קרול מסתובבת בין ההריסות, מוצאת את מעיל עור הנחש ואומרת כי "כל מין נמלט משאיר סימן לזה שאחריו".

## קישורים חיצוניים

* קדימון לסרט המין הנמלט, באתר יוטיוב

קטגוריה:סרטי 1960
קטגוריה:סרטי דרמה אמריקאיים
קטגוריה:סרטי יונייטד ארטיסטס
קטגוריה:סרטי שחור-לבן
קטגוריה:סרטים באנגלית
קטגוריה:סרטים מבוססי מחזות
קטגוריה:סרטי מרלון ברנדו
קטגוריה:סרטי סידני לומט
אלוויס טקטיקה

**אלוויס טקטיקה** (באנגלית: **Alvis Tactica**) היא משאית משוריינת, בעלת הנעה כפולה 4x4, ולדגמים מסוימים הנעה 4x6, אשר מיוצרת על ידי החברות "GKN plc", "Alvis plc" ומשנת 2005 על ידי "BAE Systems Land & Armaments"  בבריטניה משנת 1988 ועד היום.

## אלויס טקטיקה
דגמי "אלוויס טקטיקה" יוצרו לשימוש צבאי ואזרחי.

דגמי "אלוויס טקטיקה" יוצרו במספר גרסאות שונות, כולל רכב קרבי משוריין, ורכב לבקרת התפרעויות כולל סיוע בפיזור הפגנות. 3 רכבים של  הצבא הנורווגי מתפקדים כאמבולנסים.

מחיר היחידה: 3,448,276 דולר.

## מאפייני דגמי "אלוויס טקטיקה"
* לוחות שריון 5.56 מ"מ - 7.62 מ"מ
* הנעה 4x4
* הנעה 4x6
* מספר אנשי צוות: 2
* מספר מקומות : 10 (אנשי פטרול מצוידים בציוד קרבי מלא)
* מספר מקומות : (נוסעים) 14-22
* טווח נסיעה: 650 ק"מ

## מדינות אשר רכשו את דגמי "אלוויס טקטיקה"
* בריטניה (40 יחידות)
* ארגנטינה (9 יחידות)
* גאנה (20 יחידות)
* אינדונזיה (34 יחידות)
* מאוריציוס (7 יחידות)
* נורווגיה (12 יחידות, 3 מתוכן מתפקדות כאמבולנסים)
* סינגפור (10 יחידות)
* ערב הסעודית (261 יחידות)

## תמונות

קובץ:BRIMOB vehicle.jpg | אלוויס טקטיקה (רכב לפיזור הפגנות)
קובץ:UN car on Cyprus 02.JPG |אלוויס טקטיקה (רכב האו"ם, צולם בקפריסין)
קובץ:UN car on Cyprus 01.JPG |אלוויס טקטיקה (רכב האו"ם, צולם בקפריסין)
קובץ:Cyprus UN cars © DJE 2009.JPG |אלוויס טקטיקה (רכב האו"ם, צולם בקפריסין)
קובץ:UN car on Cyprus 03.JPG |אלוויס טקטיקה (רכב האו"ם, צולם בקפריסין)


## ראו גם
* רכב קרבי משוריין
* אמצעים לפיזור הפגנות

## קישורים חיצוניים

* אלוויס טקטיקה (0:41), יו-טיוב
* אלוויס טקטיקה - גלריית תמונות (sepeb.com/alvis-tactica)

## הערות שוליים

קטגוריה:כלי רכב שהושקו ב-1988
קטגוריה:כלי רכב בריטיים
קטגוריה:כלי רכב משוריינים
קטגוריה:רכבי שטח ופנאי גדולים
קטגוריה:משאיות
טקטיקה
אלג'ניב

**אַלְגֶ'נִיבּ** (מערבית: **الجانب** - הצד [של הסוס]), נקרא גם **γ בפגסוס**, הוא כוכב בולט בקבוצת הכוכבים פגסוס עם בהירות נראית מדרגה 2.84. הכוכב נמצא במרחק של כ-390 שנות אור ממערכת השמש והוא חלק מהאסטריזם "הריבוע הגדול" יחד עם מרקב, שאט ואלפרץ.

## מאפיינים
אלג'ניב הוא תת-ענק כחול מסוג ספקטרלי B2 IV, מסתו מוערכת בכמעט 9 מסות שמש, רדיוסו קרוב ל-5.5 מרדיוסי שמש, טמפרטורת פניו היא כ-22,000 קלווין והוא מאיר בעוצמה גדולה פי 900 מעוצמת ההארה של השמש באור נראה, אך בשל הטמפרטורה הגבוהה של פניו חלק ניכר של קרינתו נמצא בתחום העל-סגול, כך שקרינתו הכוללת היא פי 6,000 מעוצמת ההארה של השמש. בהירותו של הכוכב משתנה בין דרגות 2.78 ו-2.89 במחזוריות של 3 שעות 38 דקות ו-31 שניות או 6.59 פעמים ביממה, ובשל כך הוא מסווג כמשתנה β בקפאוס. מדידות ספקטרוסקופיות של מהירותו הרדיאלית הראו שהיא משתנה במחזוריות של 370.5 ימים באופן שמצביע על קיומו של בן זוג עמום וקטן יותר שלא ניתן לצפייה באמצעים אופטיים ושמקיף את אלג'ניב במסלול אליפטי מאוד ובמרחק שנע בין עשירית של יחידה אסטרונומית לחצי יחידה אסטרונומית. מדידות עדכניות יותר מצביעות על כך שכל השינויים במהירות הרדיאלית מקורם בחוסר היציבות של הכוכב ולמעשה אין לו בן זוג. במרחק זוויתי של כ-3 דקות קשת מאלג'ניב נמצאים שני כוכבים עמומים עם דרגות בהירות 11 ו-12. לא ידוע אם הם קשורים כבידתית לאלג'ניב או אם הם בכלל נמצאים באותו המרחק או רק במקרה על אותו קו ראייה. אם המרחק זהה, אז מדובר ככל הנראה בזוג ננסים אדומים ואם הם אכן קשורים כבידתית לאלג'ניב, הם מקיפים אותו במרחק של לפחות שליש שנת אור ובזמן הקפה של מאות אלפי שנים. הכוכב נמצא בשלבי סיום של היתוך המימן שבליבתו להליום ועתיד להתנפח ולהתקרר עד שיהפוך לענק אדום.

## קישורים חיצוניים
* אלג'ניב באתר של ג'ים קלר
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:תת-ענקים מסוג B
קטגוריה:משתני בטא בקפאוס
קטגוריה:קבוצת הכוכבים פגסוס
גביע הפדרציה 2004

**[[גביע הפדרציה]] 2004** הייתה התחרות ה-42 לנבחרות טניס נשים. היא אורגנה על ידי הפדרציה הבין-לאומית לטניס.

תחרויות אזוריות החלו באפריל 2004 ומשחק הגמר הסתיים ב-28 בנובמבר 2004.

נבחרת רוסיה ניצחה במשחק הגמר את נבחרת צרפת וזכתה בגביע בפעם הראשונה בתולדות הנבחרת.

## מתכונת התחרות
מתכונת התחרות הייתה זהה למתכונת שהייתה בעונה הקודמת.

כל המפגשים כללו 5 משחקים.

בית עולמי כלל 16 קבוצות.

יתר הקבוצות התחרו בבתים אזוריים (בית אמריקה, בית אסיה/אוקיאניה ובית אירופה/אפריקה).

לקראת סיום העונה 8 קבוצות מהבית העולמי נפגשו עם 8 קבוצות שעלו מהתחרויות האזוריות והתמודדו על המקום בבית עולמי בעונת 2005.

## מהלך התחרות

### משחק הגמר

### העברות לקראת שנת 2005
בעקבות המשחקים בין 8 נבחרות שהפסידו בשלב הראשון של הבית העולמי לבין הקבוצות שעלו מתחרויות האזוריות:
* , , , ,  ו עברו בבית העולמי ב'.
* , , , ,  ו המשיכו לשחק בתחרויות האזוריות
*  ו עלו לבית העולמי ב'
*  ו ירדה לבית העולמי ב'

## ישראל בתחרות
בנבחרת  השתתפו הילה רוזן, ציפי אובזילר ואנה סמשנובה. הנבחרת החלה את השתתפותה בבית אזורי אירופה/אפריקה דרג א'. התחרויות נערכו ביוון באפריל 2004. הנבחרת שיחקה בבית ב' וסיימה אותו במקום השני. כתוצאה מכך הנבחרת המשיכה ושיחקה נגד . הנבחרת הפסידה במשחק זה 2:1 וסיימה את השתתפותה בתחרות.

## קישורים חיצוניים
* נתוני משחק הגמר

קטגוריה:תחרויות טניס ב-2004
קטגוריה:גביע הפדרציה
קטגוריה:תחרויות טניס בארגנטינה
קטגוריה:בואנוס איירס: תחרויות ספורט
קטגוריה:תחרויות גביע הפדרציה באיטליה
קטגוריה:תחרויות טניס באוסטריה
קטגוריה:תחרויות גביע הפדרציה בבלגיה
קטגוריה:תחרויות גביע הפדרציה במוסקבה
קטגוריה:תחרויות גביע הפדרציה בצרפת
קטגוריה:תחרויות גביע הפדרציה בספרד
קטגוריה:אינסברוק: ספורט
קטגוריה:תחרויות ספורט בסלובניה
קטגוריה:סלובניה: טניס
קטגוריה:פוליה
קטגוריה:אמיליה-רומאניה: ספורט
קטגוריה:אוסטריה תחתית
קרב טאוברבישופסהיים

**קרב טאוברבישופסהיים** (בגרמנית: **Schlacht bei Tauberbischofsheim**) היה קרב שנערך ב-24 ביולי 1866, במהלך מלחמת אוסטריה–פרוסיה, בין הצבא הפדרלי לצבא הפרוסי.

## רקע
לאחר פלישתו של אדוארד פוגל פון פלקנשטיין לפרנקפורט, נערך הקורפוס הפדרלי השמיני בדרום גרמניה: דיוויזיה וירטמברגית בטאוברבישופסהיים, דיוויזיה באדנית בוורבאך, דיוויזיה הסיאנית בגרוסרינדרפלד ודיוויזיה נסאו-אוסטרית בגרינספלד.

## הקרב
ב-24 ביולי 1866, 3 שבועות לאחר קרב קניגרץ, נפגשה הדיוויזיה הפרוסית ה-13 בפיקודו של אוגוסט קרל פון גייבן עם הדיוויזיה הווירטמברגית ה-1 בפיקודו של אוסקר פון הרדג, ולאחר קרב קצר שנערך כמה שעות, נהדף הכוח הווירטמברגי לאחור, לאחר שספג 684 נפגעים.

לאחר הקרב התאחד הצבא הווירטמברגי עם צבא ממלכת בוואריה, וב-30 ביולי נכנסה לתוקפה הפסקת אש.

## קישורים חיצוניים

* קרב טאוברבישופסהיים

קטגוריה:גרמניה: היסטוריה צבאית
קטגוריה:פרוסיה: היסטוריה צבאית
קטגוריה:1866
טאוברבישופסהיים
הקורפוס ה-13 (האימפריה הגרמנית)

ממוזער|ימין
**הקורפוס ה-13 (וירטמברג)** (בגרמנית: **XIII. (Königlich Württembergisches) Armee-Korps**) היה קורפוס של צבא ממלכת וירטמברג. הקורפוס לחם במלחמת אוסטריה–פרוסיה, ולאחר מכן הצטרף לצבא הקיסרות הגרמנית ולחם במלחמת צרפת–פרוסיה ובמלחמת העולם הראשונה, ופורק עם סיומה.

## היסטוריה
הקורפוס הוקם בשנת 1817, והיה המפקדה הגבוהה ביותר בצבא ממלכת וירטמברג. ב-24 ביולי 1866 השתתפו כוחות הקורפוס בקרב טאוברבישופסהיים כחלק מהקורפוס הפדרלי השמיני, וספגו בו תבוסה מכוחות הצבא הפרוסי.

במהלך מלחמת צרפת–פרוסיה השתתף הקורפוס בפיקודו של פרידריך פרנץ השני, הדוכס הגדול של מקלנבורג-שוורין בלחימה כחלק מכוח משלוח משולב מווירטמברג ומבאדן, ולחם בקרבות ורת וסדאן, ולאחר מכן השתתף במצור על פריז, וב-18 בדצמבר 1871 הצטרף הקורפוס לצבא הקיסרות הגרמנית כקורפוס ה-13.

עם פרוץ מלחמת העולם הראשונה היה הקורפוס חלק מהארמייה החמישית ולחם בחזית המערבית, ונטל חלק בקרב הארדנים. באוקטובר 1914 הועבר הקורפוס תחת פיקוד הארמייה השישית, ולחם עימה במרוץ אל הים ובקרב איפר הראשון, שם הפך לפלגת ארמייה שלחמה בניסיון לכבוש את העיר איפר, אך לא הצליחה במשימתה. בשנת 1915 הועבר הקורפוס לחזית המזרחית, שם לחם כחלק מהארמייה התשיעית בקרבות השונים. באותה שנה נלקחו יחידות מהקורפוס להקמת הקורפוס האלפיני, שהשתתף בקרבות הנהר איזונצו, ובמסגרתו קיבל ארווין רומל את עיטור הפור לה מריט. בשנת 1916 חזר הקורפוס לחזית המערבית, ולחם בקרב שמפאן השני כחלק מפלגת ארמייה ארעית, שכללה גם את הקורפוס ה-15 והקורפוס הבווארי ה-2. לאחר מכן לחם הקורפוס בקרב על הסום, ובשנת 1917 לחם בקרב קמברה כחלק מהארמייה השנייה. בהמשך לחם בקורפוס במתקפת האביב הגרמנית, ולאחר מכן לחם כחלק מהארמייה הרביעית, ובסוף המלחמה הוא נלחם כחלק מפלגת הארמייה C.

## מפקדים
* גנרל חיל הרגלים פרידריך פרנץ השני, הדוכס הגדול של מקלנבורג-שוורין (עד ה-18 באוקטובר 1871)
* גנרל חיל הרגלים וולף לואיס אנטון פרדיננד פון שטילפנגל (19 באוקטובר 1871–24 בדצמבר 1873)
* גנרל חיל הרגלים אמיל פון שוורצקופן (24 בדצמבר 1873–5 בינואר 1878)
* גנרל חיל הרגלים הנס פון שכטמאייר (26 בינואר 1878–14 במאי 1886)
* גנרל חיל הרגלים גוסטב הרמן פון אלפנסלבן (15 במאי 1886–25 באוקטובר 1890)
* גנרל חיל הפרשים וילהלם פון וולקרן (26 באוקטובר 1890–21 באפריל 1895)
* גנרל חיל הרגלים אוסקר פון לינדקוויסט (22 באפריל 1895–24 במרץ 1899)
* גנרל חיל הרגלים לודוויג פון פלקנהאוזן (25 במרץ 1899–21 במרץ 1902)
* גנרל חיל הרגלים קונרד פון הוגו (26 במרץ 1902–3 באפריל 1907)
* גנרל חיל הפרשים יוזף פון פאלואה (4 באפריל 1907–24 בפברואר 1908)
* גנרל חיל הפרשים אלברכט, דוכס וירטמברג (25 בפברואר 1908–28 בפברואר 1913)
* גנרל חיל הרגלים מקס פון פבק (1 במרץ 1913–8 במרץ 1915)
* גנרל חיל הרגלים תאודור פון ואטר (9 במרץ 1915–17 במרץ 1918)
* גנרל לוטננט הרמן פון שטאבס (17 במרץ 1918–22 במאי 1918)
* גנרל חיל הרגלים תאודור פון ואטר (22 במאי 1918–20 בדצמבר 1918)

## קישורים חיצוניים

13
אלוויס TF 21

**אלוויס TF 21** (באנגלית: **Alvis TF 21**) היא מכונית סלון, 2 דלתות, בתצורות: קופה וקבריולה, אשר יוצרה על ידי חברת **Alvis Car and Engineering Company** הבריטית בין השנים 1966–1967.

## אלוויס TF 21
סך הכול יוצרו 106 יחידות.

תאוצת דגם "אלוויס TF 21" בין 0-80 קמ"ש היא 7.5 שניות.

## תצורות "אלוויס TF 21"
* 2 דלתות - סלון
* 2 דלתות - קבריולה

## תמונות

קובץ:NDA 975E (8683223733).jpg |אלוויס TF 21 
קובץ:1966 Alvis TF21 drophead coupé (17010032265).jpg |אלוויס TF 21, שנת 1966, קבריולט
קובץ:1966 Alvis TF21 drophead coupé, fL.jpg  |אלוויס TF 21, שנת 1966, קבריולט
קובץ:1966 Alvis TF21 drophead coupé (16822530490).jpg |אלוויס TF 21, שנת 1966, קבריולט
קובץ:1966 Alvis TF21 drophead coupé no 27372, rL.jpg |אלוויס TF 21, שנת 1966, קבריולט
קובץ:1966 Alvis TF21 drophead coupé (17008607192).jpg |לוגו אלוויס TF 21, שנת 1966 
קובץ:1967 Graber Alvis front.jpg |אלוויס TF 21, שנת 1967 
קובץ:Alvis T21 Graber (8203115161).jpg |אלוויס TF 21
קובץ:Alvis car at Peggy Scott's restaurant on A90 - panoramio.jpg
קובץ:Alvis car in Peggy Scott's - panoramio.jpg |אלוויס TF 21 
קובץ:Alvis TD V8 one off (8204207910).jpg |אלוויס TF 21 
קובץ:Alvis cabriolet reg jan 1967 2993 cc.JPG |אלוויס TF 21, שנת 1967, קבריולט 


## ראו גם
* אלוויס TE 21
* אלוויס פיירבירד

## לקריאה נוספת
* אלוויס TF 21, classics.honestjohn.co.uk

## קישורים חיצוניים

* אלוויס TF 21 (14:13 דקות), יו-טיוב
* אלוויס TF 21 (3:27 דקות), יו-טיוב

## הערות שוליים

קטגוריה:דגמי מכוניות שהושקו ב-1966
קטגוריה:מכוניות בריטיות
קטגוריה:מכוניות סלון
קטגוריה:מכוניות קופה
קטגוריה:מכוניות קבריולה
TF 21
שמעון דיין

ממוזער|332x332px|דף בית הדין בקזבלנקה - מרוקו
הרב **שמעון דיין** (ה'תרע"ז - ה' בניסן ה'תשל"ה, 1917 – 17 במרץ 1975) היה רב, פוסק הלכה, דיין בבתי הדין הרבניים בדמנאת, במרקש ובקזבלנקה שבמרוקו. אחר עלותו לארץ ישראל כיהן כרב ראשי של היישוב כפר יונה.ממוזער|280x280px|חתימתו של הרב דיין על ספריו

## ביוגרפיה
שמעון דיין נולד בשנת ה'תרע"ז (1917) בכפר בני צביח במרוקו להוריו פרחה והרב אליהו. במשפחתו היה בן יחיד לצד שלוש אחיות.

מגיל צעיר למד תורה מפי רבו המובהק הרב יעקב בן חמו, שהיה גם גיסו (נשוי למרים - אחותו של הרב שמעון) ולימים נהפך להיות גם שותפו למסחר.

בשנת ה'תרפ"ה (1925), נסע לעיר ארפוד במחוז תפילאלת והחל ללמוד בישיבתו של בבא סאלי, כאשר הלה היה מכנהו 'שמעון בני'. כשחזר הרב דיין לכפרו בני צביח, נשא לאישה את סעדה טנג'י.

הרב דיין המשיך את לימודיו בעיר מרקש בישיבת הרב יעקב דהאן, והוסמך לרבנות על ידי הרבנים: ישראל אבוחצירא (בבא סאלי), מכלוף אבוחצירא, ומסעוד הכהן מחבר הספר 'פרחי כהונה'.

בשנת ה'תרצ"ט (1939) נסמך לשוחט ובודק על ידי הרב יצחק אביחצירא (בבא חאקי), ובשנת ה'תש"א (1941) על ידי ראש אבות בתי הדין של העיר מרקש, הרב חיים סירירו.

בשנת ה'תשט"ו (1955) הוסמך לדיין על ידי הרב הראשי למרוקו הרב שאול אבן דנאן, והחל לשמש בדיינות בתחילה בעיר דמנאת, לאחר מכן, בשנת ה'תש"ך (1960) בעיר מרקש ובשנת ה'תשכ"ז (1967) עבר לעיר קזבלנקה, שם שימש אב בית הדין.

עם עלותו לארץ ישראל בשנת ה'תשל"ג (1973), מונה לרב היישוב כפר יונה, אך בשל מחלה שפגעה בו נאלץ לטוס לטיפול בבית חולים בצרפת, טיפול בו נפטר בתאריך ה' בניסן ה'תשל"ה (17/03/1975).

הרב דיין נטמן בבית העלמין בהר הזיתים.

## ספרו
שו"ת **זהב שבא** - נערך לאחר פטירתו על ידי ידידו הרב יצחק חזן – אב"ד העיר חיפה, והודפס בשנת ה'תשל"ז (1977) בירושלים.

הספר מכיל תשובות מארבעת חלקי השולחן ערוך ומהן התכתבויות עם רבני דורו כדוגמת: הרב חיים רפאל שושנה, הרב יצחק אביחצירא, הרב יצחק חזן, הרב מסעוד הכהן ועוד.

בתחילת הספר מובאות הסכמות והקדמות מאת: הרב עובדיה יוסף, הרב שלום משאש, רבו- הרב יעקב בן חמו, הרב שלמה בן חמו ועוד.

## תלמידיו ומשפחתו
* הרב ד"ר יצחק דיין - בנו, רבה הראשי של ז'נבה.
* הרב משה דיין - בנו, מחבר ספרי השו"ת 'התענית בהלכה' ו-'הסומא בהלכה'.
* הרב ד"ר חיים דיין - בנו, לשעבר ראש המחלקה להנדסה ומדעי המחשב במרכז האקדמי לב.
* הרב ד"ר דוד דיין - בנו, מרצה במרכז האקדמי לב ובאוניברסיטה העברית.
* הרב שלמה בן חמו - אחיינו, רבה הראשי של קריית גת.
*הרב ד"ר רפאל דיין - בנו, ראש ועדת חריגים במערך הגיור ונציג הרב הראשי.

## לקריאה נוספת

**שבחי הגאון המחבר** מאת הרב שלמה בן חמו תלמידו ואחיינו של הרב שמעון דיין. הודפס בספרו: **זהב שבא**, ירושלים, התשל"ז 1977 (עמ' 25 - 95).

## קישורים חיצוניים
* חכם שמעון דיין באתר החכם היומי.
* שו"ת זהב שבא באתר אוצר החכמה.
* הרב שמעון דיין באתר אור החמה.
* כרטיס קבר באתר הר הזיתים
* 

## הערות שוליים

 קטגוריה:רבנים מרוקאים
קטגוריה:רבנים ספרדיים ישראלים
קטגוריה:מחברי ספרי שו"ת
קטגוריה:ישראלים ילידי מרוקו
קטגוריה:דמנאת: רבנים
קטגוריה:מרקש: רבנים
דיין
קטגוריה:רבני ערים בישראל
קטגוריה:כפר יונה: אישים
קטגוריה:תלמידי רבי יעקב דהאן
קטגוריה:יהודים הקבורים בהר הזיתים: חלקת הספרדים
קטגוריה:ישראלים שנולדו ב-1917
קטגוריה:ישראלים שנפטרו ב-1975
חרמן פסלה

**חרמן אלחו פֶּסֶלָה** (בספרדית: **Germán Alejo Pezzella**; נולד ב-27 ביוני 1991) הוא כדורגלן ארגנטינאי המשחק בעמדת הבלם בריבר פלייט מליגת העל הארגנטינאית ובנבחרת ארגנטינה, איתה זכה במונדיאל 2022.

## קריירת מועדונים
### ריבר פלייט
פסלה שיחק בצעירותו בקבוצות ילדים מקומיות כמו קילומטרו סינקו, חובנטוד אונידה ואולימפו עד שבגיל 14 הצטרף למחלקת הנוער של ריבר פלייט. ב-18 באוקטובר 2009 פסלה נכלל לראשונה בסגל הקבוצה הבוגרת, אך לא שותף באותו משחק.

ב-7 בדצמבר 2011 פסלה ערך את הופעת הבכורה שלו בקבוצה הבוגרת בניצחון 0–1 נגד בלגראנו במסגרת גביע ארגנטינה. ב-2 במרץ 2012 ערך את הופעת הבכורה שלו בליגה בתיקו 0-0 נגד קילמס.

ב-2 בספטמבר 2012 הבקיע את שער הבכורה שלו בקריירה בתיקו 1-1 נגד קולון. ב-24 במאי 2014 הבקיע את שער הניצחון בגמר קופה קמפאונאטו מול סן לורנסו. ב-10 בדצמבר 2014 הבקיע בגמר הקופה סודאמריקנה את השער השני בניצחון 0–2 נגד אתלטיקו נסיונל, שהביא לקבוצתו זכייה ראשונה בתואר אחרי 17 שנה.

### בטיס
ב-10 ביולי 2015 חתם לחמש שנים בריאל בטיס מליגת העל הספרדית. ב-23 באוגוסט פסלה ערך את הופעת הבכורה שלו בבטיס בתיקו 1-1 נגד ויאריאל. ב-20 בפברואר 2016 פסלה הבקיע את שער הבכורה שלו בבטיס בתיקו 1-1 נגד ספורטינג חיחון.

### פיורנטינה
ב-18 באוגוסט 2017 פסלה הושאל לפיורנטינה מהסרייה א' עד לסיום העונה. ב-27 באוגוסט ערך את הופעתו הראשונה בקבוצה נגד סמפדוריה. בסיום העונה, פסלה חתם על חוזה בפיורנטינה לחמש עונות.

### חזרה לבטיס
ב-19 באוגוסט 2021 חזר פסלה לבטיס.

### חזרה לריבר
ב-5 באוגוסט 2024 חזר לאחר 9 שנים לקבוצת נעוריו ריבר פלייט.

## קריירה בינלאומית
ב-11 בנובמבר 2017 פסלה ערך את הופעת הבכורה שלו בנבחרת ארגנטינה בהפסד 0–2 ל.

נכלל בסגל נבחרת ארגנטינה בטורניר מונדיאל 2022.

## תארים
;ריבר פלייט
*ליגת העל הארגנטינאית: 
*קופה קמפאונאטו: 2013/14
*גביע סודאמריקנה: 
*גביע רקופה סודאמריקנה: 
*גביע ליברטדורס: 2015

**ריאל בטיס**
* גביע המלך: 2021/2022

#### נבחרת ארגנטינה
* קופה אמריקה: 2021
* גביע העולם: 2022

## קישורים חיצוניים

## הערות שוליים

קטגוריה:כדורגלנים ארגנטינאים
קטגוריה:בלמי כדורגל ארגנטינאים
קטגוריה:כדורגלני ריבר פלייט
קטגוריה:כדורגלני ריאל בטיס
קטגוריה:כדורגלני פיורנטינה
קטגוריה:כדורגלני נבחרת ארגנטינה
קטגוריה:כדורגלני קופה אמריקה 2019
קטגוריה:כדורגלני קופה אמריקה 2021
קטגוריה:כדורגלני מונדיאל 2022
קטגוריה:ספורטאים ארגנטינאים בספרד
קטגוריה:ספורטאים ארגנטינאים באיטליה
קטגוריה:ארגנטינאים שנולדו ב-1991
התזמורת הסימפונית של סאפורו

**התזמורת הסימפונית של סאפורו** (ביפנית: **(札幌交響楽団 Sapporo Kokyo Gakudan**) היא תזמורת יפנית היושבת בסאפורו, יפן. התזמורת, המוכרת בלשון מדוברת בשם "סאקיו", היא התזמורת המקצועית היחידה בהוקאידו. הקונצרטים מתקיימים באולם הקונצרטים של סאפורו קיטארה.
## היסטוריה
התזמורת נוסדה בשנת 1961 כסימפונית של אזרחי סאפורו, עם מאסאו אראיה כמנצחה הראשי הראשון, והקונצרט הראשון שלה למנויים התקיים באותה שנה. בעונה הבאה, שינתה התזמורת את שמה לתזמורת הסימפונית של סאפורו. אראיה כיהן כמנצח ראשי של התזמורת עד 1968. בשנת 1975 יצאה התזמורת למסע קונצרטים בארצות הברית ובמערב גרמניה. בשנת 2007 חגגה התזמורת את קונצרט המנויים ה-500 שלה. באוקטובר 2009 התארגנה התזמורת מחדש כמוסד תאגידי באינטרס ציבורי. התזמורת סיירה באירופה לחגיגות יובל ה-50 להיווסדה.

טאדאקי אוטאקה היה מנצח ראשון של התזמורת מ-1981 עד 1986, יועץ מוזיקלי ומנצח ראשי מ-1998 עד 2004, ובהמשך מנהל מוזיקלי מ-2005 עד 2015. אוטאקה נושא עכשיו בתואר מנהל מוזיקלי של כבוד של תזמורת סאפורו. ראדומיל אלישקה כיהן כמנצח אורח ראשי משנת 2008 עד 2015, ועכשיו הוא נושא בתואר מנצח כבוד. המנצח האורח הראשי מאז אפריל 2017 הוא יוניצ'י הירוקאמי.

בין השנים 2014–2018 היה המנצח מאקס פומר מנצחה הראשי של התזמורת ובאוקטובר 2017 הודיעה התזמורת על מינוי מתיאס באמרט למנצחה הבא, החל בעונת 2018–2019, בחוזה ראשוני לשלוש שנים.

## מנצחים במשרות הנהגה
* מאסאו אראיה (מנצח ראשי 1961–1968)
* פטר שוורץ (מנצח ראשי 1961–1968)
* הירויוקי איוואקי (מנצח ראשי, אחר מנהל מוזיקלי, 1975–1987; מנצח מעוטר (laureate), 2006–1988)
* קאזויושי אקייאמה (יועץ מוזיקלי, אחר מנצח ראשי; 1998-1988)
* טאדאקי אוטאקה (מנצח ראשון, 1986-1981; יועץ מוזיקלי ומנצח ראשי, 2004-1998; מנהל מוזיקלי, 2015-2005; מנהל מוזיקלי של כבוד, 2015 - ממשיך)
* מאקס פומר (מנצח ראשי, 2015 - 2018)
* מתיאס באמרט (מנצח ראשי, 2018 - 2024)
* אליאס גרנדי (מנצח ראשי, 2025 - ממשיך)

## קישורים חיצוניים
* 

## הערות שוליים

סאפורו
סאפורו
קטגוריה:תזמורות במזרח הרחוק
קטגוריה:סאפורו
גביע הפדרציה 2005

**[[גביע הפדרציה]] 2005** הייתה התחרות ה-43 לנבחרות טניס נשים. היא אורגנה על ידי פדרציית הטניס הבינלאומית. החל משנה זו חסות על התחרות עברה ל-BNP פריבה.

תחרויות אזוריות החלו באפריל 2005 ומשחק הגמר הסתיים ב-18 בספטמבר 2005.

נבחרת רוסיה ניצחה במשחק הגמר את נבחרת צרפת וזכתה בגביע בפעם השנייה בתולדות הנבחרת.

## מתכונת התחרות
מתכונת התחרות הייתה זהה למתכונת שהייתה בסוף שנות ה-90.

כל המפגשים כללו 5 משחקים.

בית עולמי א' כלל 8 קבוצות ובית עולמי ב' כלל 8 קבוצות.

יתר הקבוצות התחרו בבתים אזוריים (בית אמריקה, בית אסיה/אוקיאניה ובית אירופה/אפריקה).

לקראת סיום העונה 8 קבוצות מהבית העולמי א' נפגשו עם 8 קבוצות שעלו מבית עולמי ב' והתמודדו על המקום בבית עולמי בעונת 2006.

## מהלך התחרות

### משחק הגמר

### העברות לקראת שנת 2006
בעקבות המשחקים בין 4 נבחרות שהפסידו בשלב הראשון של הבית העולמי א' לבין הקבוצות שניצחו בבית עולמי ב':

* ,  ו נותרו בבית עולמי א'
* ,  ו המשיכו לשחק בבית עולמי ב'
*  עלתה לבית העולמי א'
*  ירדה לבית העולמי ב'

## ישראל בתחרות
בנבחרת  השתתפו ציפי אובזילר ושחר פאר. הנבחרת החלה את השתתפותה בבית אזורי אירופה/אפריקה דרג א'. התחרויות נערכו בטורקיה באפריל 2005. הנבחרת שיחקה בבית ב' וסיימה אותו במקום השני. כתוצאה מכך הנבחרת המשיכה ושיחקה נגד . ניצחה 2:0 וסיימה את השתתפותה בתחרות במקומות 5-7.

## קישורים חיצוניים
* נתוני משחק הגמר

## הערות שוליים

קטגוריה:תחרויות טניס ב-2005
קטגוריה:גביע הפדרציה
קטגוריה:תחרויות גביע הפדרציה באיטליה
קטגוריה:תחרויות טניס באוסטריה
קטגוריה:תחרויות גביע הפדרציה במוסקבה
קטגוריה:תחרויות גביע הפדרציה בארצות הברית
קטגוריה:תחרויות גביע הפדרציה בצרפת
קטגוריה:תחרויות גביע הפדרציה בספרד
קטגוריה:פוליה
קטגוריה:קרינתיה
הלנה (ירח)

**הלנה ** (נקרא גם **Saturn XII**, **S/1980 S 6.**) הוא אחד מהירחים של כוכב הלכת שבתאי. התגלה ב-1980 על ידי פייר לאק, ז'אן לקאשה. חולק מסלול עם דיוני.

## שמו
הלנה נקרא על שם הלנה מטרויה, מי הייתה נכדתו של כרונוס (שבתאי) במיתולוגיה היוונית ואחותם של קסטור ופולוקס.
עם גילויו ב-1980 הוא נקרא באופן זמני **S/1980 S 6**. הלנה ידוע גם בשם **Saturn XII** וגם בשם **Dione B**, כיוון שהוא במסלול משותף עם הירח דיוני.

## מסלול ומאפיינים
הירח הלנה חולק מסלול עם דיוני בנקודת לגראנז' המתאימה למסלול, יחד עם פולידפקיס. הוא אחד מהירחים הטרויאנים של שבתאי. חצי הציר הגדול שלו הוא 377,400 ק"מ משבתאי ומשלים סיבוב סביב שבתאי כל 2.7 ימים (במדידה לפי משך יממה של כדור הארץ).

הירח בקוטר ממוצע של 17.6 ק"מ. בממדי אופייניים של 36x32x30 ק"מ.

תצפיות מראות כי הצד הפונה לשבתאי מלא במכתשים קטנים (עד גודל של מספר ק"מ בודדים) ואילו הצד הנגדי לשבתאי בעל מכתשים בודדים, שמגיעים לגודל של 10 ק"מ. (גודלו של הלנה עד 30 ק"מ).

## תצפיות וחקר על ידי גשושיות
הלנה נצפה לראשונה מכדור הארץ ב-1980, על ידי פייר לאק, ז'אן לקאשה ממצפה הכוכבים פיק די מידי.
נראה לראשונה מהחלל בזמן חליפה של הגשושית וויאג'ר 2 ליד שבתאי באוגוסט 1981.
תצפיות נוספות התבצעו עם הגעתה של הגשושית קאסיני למסלול סביב שבתאי ב-2004. קאסיני התקרבה לחליפה ליד הירח הלנה בתאריך 3 במרץ 2010, וכן ביצעה יעף קרוב ביוני 2011.

## תצפיות נבחרות

## ראו גם
*האסטרואיד 101 Helena  שהתגלה ב-1868, גם נקרא הלנה.
## קישורים חיצוניים

* קאסיני סוף סוף מצליח לתפוס תמונה של הלנה  אמילי לוקדוואלה, אתר האגודה הפלנטרית, 20 ביוני 2011
* כל התמונות של הלנה שצולמו על ידי הגשושית קאסיני

## הערות שוליים

* 

קטגוריה:ערכים שבהם תבנית בריטניקה אינה מתאימה
קטגוריה:ירחי שבתאי
HEMTT

**HEMTT** (ראשי תיבות של: **H**eavy **E**xpanded **M**obility **T**actical **T**ruck) היא משאית צבאית טקטית, עם מנוע דיזל ו-8 גלגלים (הנעה 8×8), במשקל כ-20 טונות ויכולת נשיאה של כ-9 טונות, המיוצרת על ידי אושקוש ונמצאת בשימוש צבאות ברחבי העולם, כולל ישראל. בתצורות משתנות, המשאית נמצאת בייצור רציף מאז 1982. דגם M977 נכנס לשירות בצבא ארצות הברית כתחליף ל-M520.

עד תחילת 2021 יוצרו יותר מ-35,800 משאיות HEMTT בתצורות שונות על ידי אושקוש.

## מפעילים
* 
* : בשירות צה"ל, מכונה בשם "אושקוש" על שם היצרן.
* 
* 
* 
* 
* 
* 
* 
* 
* 
* 
* 
* 
* 

## גלריה

קובץ:Idf oshkosh hemtt truck tanker.jpg|מכלית HEMTT בחיל האוויר הישראלי, 2020
קובץ:Idf oshkosh hemtt truck.jpg|משאית HEMTT של צה"ל, 2017


## קישורים חיצוניים

## הערות שוליים

קטגוריה:תובלה צבאית
קטגוריה:משאיות
קטגוריה:כלי רכב אמריקאיים
אילן פרץ

**אילן פרץ** הוא קצין לשעבר בדרגת תת-ניצב במשטרת ישראל, אשר כיהן כסגן ראש אגף המבצעים שיטור וקהילה. בהמשך כיהן כמנכ"ל מועצה מקומית חורה.

## ביוגרפיה
פרץ נולד בדימונה. ב-1990 התגייס למשמר הגבול, לאחר קורס קצינים שירת בפלוגות המבצעיות של מג"ב, ומילא תפקידי הדרכה בבסיס מג"ב בבית חורון.

פיקד על פלוגת קו התפר ועל יחידת רותם, יחידת ימ"ג של מג"ב דרום. בשנת 2002 מונה למפקד תחנת אופקים וב-2005 מונה למפקד תחנת עיירות במחוז דרום. ב-2009 מונה למפקד קורס פיקוד ומטה במכללה לקצינים בנעורים. לאחר מכן שירת כקצין אגף המבצעים של מחוז דרום. ב-2014 מונה לסגן מפקד מרחב נגב. ביוני 2016 מונה למפקד מרחב לכיש.

בנובמבר 2017 מונה לסגן ראש אגף המבצעים שיטור וקהילה בדרגת תת-ניצב. בפברואר 2021 הוא החליט לפרוש מהמשטרה ולא להגיע לתפקיד תת-ניצב חדש.

לאחר פרישתו עבד כמורה ביישוב עומר. במאי 2022 מונה למנכ"ל מועצת חורה, מינוי עליו נמתחה ביקורת מצד האופוזיציה ביישוב.

פרץ גרוש ואב לשלושה, מתגורר במיתר. הוא בעל תואר ראשון במזרחנות ותואר שני במנהל ובמדיניות ציבורית מאוניברסיטת בן-גוריון בנגב.

## קישורים חיצוניים
*נצ"מ אילן פרץ – המפקד החדש של מרחב לכיש, אתר משטרת ישראל, 1 ביוני 2016

## הערות שוליים

קטגוריה:תתי-ניצבים במשטרת ישראל
קטגוריה:שוטרי משמר הגבול
קטגוריה:בוגרי אוניברסיטת בן-גוריון בנגב
קטגוריה:מיתר: אישים
קטגוריה:ישראלים שנולדו במאה ה-20
עבד א-רחמן סוואר א-דהב

פילדמרשל **עבד א-רחמן סוואר א-דהב** (בערבית: **عبد الرحمن سوار الذهب**; מוכר גם בשמות **סוואר א-דהב** או **א-דהב**; 1934 - 18 באוקטובר 2018) היה נשיא סודאן בין ה-6 באפריל 1985 ל-6 במאי 1986.

## ביוגרפיה
א-דהב נולד בעיר אל-אבייד שבדרום סודאן בשנת 1934. הוא התקבל ללימודים באקדמיה הצבאית הסודאנית. לאחר תום לימודיו באקדמיה, הוא הפך להיות דמות פוליטית בולטת כאשר נשיא סודאן, ג'עפר נומיירי, מינה אותו כרמטכ"ל צבא סודאן, ולאחר מכן כשר ההגנה וכמפקד הכללי של הכוחות המזוינים של סודאן בשנת 1984.

בשנת 1985, א-דהב הוביל הפיכה צבאית להדחתו של הנשיא נומיירי, אשר בעקבותיה א-דהב הפך למנהיגה בפועל של סודאן. שלטונו של א-דהב בסודאן נמשך עד לשנת 1986, כאשר בעקבות בחירות שהתקיימו במדינה, הוא ויתר על כוחו לטובת ממשלתו הנבחרת של אחמד אל-מירע'ני.

בשנת 1987, א-דהב התמנה לתפקיד יו"ר ארגון הקריאה האסלאמית. נפטר ב-2018 בריאד שבערב הסעודית.

## קישורים חיצוניים

* Ex-Sudan president Al-Dahab dies age 83, באתר Middle East Monitor, 18 באוקטובר 2018

קטגוריה:ערכים שבהם תבנית בריטניקה אינה מתאימה
קטגוריה:נשיאי סודאן
קטגוריה:פוליטיקאים סודאנים
קטגוריה:ילידי 1934
קטגוריה:נפטרים ב-2018
הפורום לחשיבה אזורית

**הפורום לחשיבה אזורית** הוא מכון מחקר ישראלי שחוקר את המזרח התיכון. הפורום נוסד בשנת 2014 על ידי חוקרים ממספר תחומי ידע, במטרה לטפח תקווה ויחסי אמון בין אזרחי ישראל לבין אזרחי המדינות השכנות ולהרחיב את הידע של אזרחי ישראל בנושאים הקשורים למדינות האזור. הפורום מפיץ את תוצריו באמצעות האתר שלו, התקשורת הישראלית ופעילות ציבורית.

הפורום נוסד לאחר שלוש שנות פעילות באתר "אפשר לחשוב”, על ידי פרופ' דרור זאבי, פרופ׳ נמרוד הורביץ, ד"ר שאול ינאי וד"ר אסף דוד. נכון ל-2019 פעילים בו כ-30 עמיתים. העמיתים מגיעים מתחומי המזרח התיכון ומדעי הרוח והחברה באקדמיה, ומאנשי מחקר ומעשה שצמחו במגזר הציבורי ובארגוני החברה האזרחית בישראל. את הפורום מנהלת רונית פיסו. בין היתר חברים בפורום עידן בריר, מומחה לעיראק; מרזוק אלחלבי, חוקר החברה הפלסטינית, עיתונאי וסופר; פרופ‘ יעל רונן, משפטנית; אליזבט צורקוב, מומחית לסוריה; אילת לוי, חברה ותרבות בצפון אפריקה; ד"ר שמוליק לדרמן, מומחה לפילוסופיה פוליטית, ואחרים.

## עמדות
הפורום מבקש לחשוף את הציבור הישראלי לסוגיות ואירועים במזרח התיכון ולעורר שיח שאינו ממוקד בסכסוך היהודי-ערבי. תחומי המחקר של הפורום הם כלכלה, חברה ותרבות, דת ומדינה, מגדר, יחסים בין מדינות במזרח התיכון ועוד.

## פעילות
חוקרי הפורום מופיעים בתקשורת במטרה להביא את מחקרי העמיתים לחשיפה ציבורית רחבה. אתר הבית של הפורום מתעדכן על בסיס שבועי עם מאמרים אקטואליים ומאגד ארכיון של מאמרים ומחקרים. כמו כן, עמיתי הפורום מתראיינים בכלי התקשורת ומפרסמים מאמרי פובליציסטיקה.

## מחקרים ופרסומים בולטים
לצד המאמרים והמחקרים המתפרסמים באופן שוטף באתר ובתקשורת, אחת לתקופה מוציא הפורום מחקרי עומק המגיבים לסוגיות אקטואליות. כך למשל, בעקבות מסמך העקרונות החדש שפרסמה תנועת חמאס ב־2017, פרסמו חוקרי הפורום ניתוח של המסמך מזוויות שונות. המחקר מאבחן את התמורות הפוליטיות והמדיניות בחמאס, ובעקבותיהן רואה הפורום הזדמנות עבור ישראל לבסס תקשורת ישירה עם חמאס ולפתוח ערוץ למהלך הסדרי.

לרגל יום השפה הערבית, שצוין לראשונה בהיסטוריה של הכנסת במאי 2016, פרסם הפורום מקבץ מחקרים על השפה הערבית ומקומה במדינת ישראל. המחקר מתמקד בצורך לשנות את מעמדה של הערבית בישראל ולעשותה נקודת חיבור והשקה בין מגזרים בחברה.

בנוסף, הפורום מפרסם את כתב העת המקוון שוּרוּק העוקב אחר מגמות עכשוויות במזרח התיכון ומאגד מחקרים מגישות מגוונות. הגיליון הראשון (2015) הוקדש להסדרים פוליטיים במזרח תיכון משתנה, הגיליון השני (2016) הוקדש לדמוגרפיה, פליטים וזהות.

## קישורים חיצוניים
*
*הפורום לחשיבה אזורית, ערוץ ב- ynet
*
*הפורום לחשיבה אזורית, ערוץ יוטיוב
*
*אסף דוד, האיום ושברו: לקרוא את האביב הערבי בישראל, באתר הפורום לחשיבה אזורית, פברואר 2015
*כתב העת שוּרוּק, באתר הפורום לחשיבה אזורית
*המסמך המדיני של חמאס: ניתוח והערכה, באתר הפורום לחשיבה אזורית, מאי 2017
* 

## הערות שוליים

קטגוריה:מזרחנות
קטגוריה:מכוני מחקר בישראל
קטגוריה:ישראל: עמותות